नपुंसकता के लिए अब मुंह में घुल जाने वाली गोली!  
अब नपुंसकता के इलाज के लिए मुंह में रखते ही घुल जाने वाली गोली बना ली गई है जिसे खाते ही आप कुछ ही सेकंडों में कामोत्तेजित हो सकते हैं।
भूल जाइए, उन दवाओं को, जिन्हें निगलने के लिए आपको इन्हें पानी के साथ लेना पड़ता था। अब नपुंसकता के इलाज के लिए मुंह में रखते ही घुल जाने वाली एक गोली बना ली गई है जिसे खाते ही आप कुछ ही सेकंडों में कामोत्तेजित हो सकते हैं।  ब्रिटिश समाचार पत्र डेली मेल के अनुसार, जर्मन फार्मास्यूटिकल कंपनी बायर एजी ने मुंह में घुल जाने वाली इस किस्म की पहली दवा ईजाद की है। साढ़े चार पाउंड की इस दवा को नपुंसकता के लिए लिया जा सकेगा। लेवित्रा ओरोडिस्पर्सिबल नामक यह दवा जीभ पर रखते ही कुछ सेकंडों में घुल जाती है।  इस दवा को लेकर की गई रिसर्च में पाया गया कि 10 में से चार लोगों ने कहा कि मौजूदा दवाएं असहज करने वाली हैं।  लगभग 1000 लोगों पर किए गए सर्वेक्षण में पाया गया कि मुंह में रखते ही घुल जाने वाली नई गोली सुरक्षित और असरदार है। यौन स्वास्थ्य के प्रचारकों की चेतावनी है कि जिन लोगों को उत्थापन समस्या है, उन्हें चिकित्सक की सलाह ले लेनी चाहिए क्योंकि दिल की समस्याओं की शुरुआत का यह एक लक्षण हो सकता है।  सर्वेक्षण में यह भी बताया गया है कि अधिकांश लोग इंटरनेट के माध्यम से फर्जी उत्पाद तक ही पहुंच बना पाते हैं क्योंकि वे अपनी समस्या के लिए चिकित्सक से संपर्क करने के प्रति बेहद शर्मीले होते हैं।